**O B R A Z L O Ž E NJ E**

**uz Nacrt - Odluke o lokalnim porezima Grada Delnica**

**I. PRAVNI TEMELJ**

Na temelju članka 20. stavak 1. Zakona o lokalnim porezima (Narodne novine 115/16, 101/17,114/22, 114/23 i 152/24) jedinice lokalne samouprave dužne su uvesti porez na nekretnine.

Na temelju članka 20. stavak 2. Zakona o lokalnim porezima (Narodne novine 115/16, 101/17,114/22, 114/23 i 152/24) jedinice lokalne samouprave mogu uvesti porez na potrošnju i porez na korištenje javnih površina.

Na temelju članka 42. Zakona o lokalnim porezima (Narodne novine 115/16, 101/17, 114/22, 114/23 i 152/24) predstavničko tijelo jedinice lokalne samouprave svojom odlukom utvrđuje za potrebe plaćanja poreza na potrošnju, visinu stope poreza na potrošnju te za potrebe plaćanja poreza na nekretnine, visinu poreza na nekretnine.

Na temelju članka 40. Statuta Grada Delnica (SN GD 2/21) Gradsko vijeće donosi odluke i druge opće akte koji su mu stavljeni u djelokrug zakonom i podzakonskim aktima.

**II. OBRAZLOŽENJE**

U skladu sa Zakonom o lokalnim porezima (Narodne novine 115/16, 101/17, 114/22, 114/23 i 152/24) jedinice lokalne samouprave dužne su uvesti porez na nekretnine, a mogu uvesti porez na potrošnju i porez na korištenje javnih površina.

Predstavničko tijelo jedinice lokalne samouprave svojom odlukom utvrđuje za potrebe plaćanja poreza na potrošnju, visinu stope poreza na potrošnju te za potrebe plaćanja poreza na nekretnine, visinu poreza na nekretnine.

Odluke o lokalnim porezima jedinice lokalne samouprave dužne su dostaviti Poreznoj upravi najkasnije do 28. veljače 2025. godine.

Porez na nekretnine plaća se godišnje od 0,60 do 8,00 eura po metru kvadratnom korisne površine nekretnine.

U skladu s navedenim predlaže se visina poreza na nekretnine za područje Grada Delnica u iznosu od 5,00 eura po metru kvadratnom korisne površine nekretnine.

Stopa poreza na potrošnju predlaže se u visini od 2,5 % kao i do sada.

Slijedom navedenog, a u skladu s gore navedenim zakonskim i općim aktima predlaže se Gradskom vijeću Grada Delnica donošenje Odluke o lokalnim porezima Grada Delnica.